# ADATKEZELÉSI ÉS ADATVÉDELMI TÁJÉKOZTATÓ

**az OTP Fáy Alapítvány által szervezett**

**„ZOOMolj a jövő(d)re!” elnevezésű nyereményjáték jelentkezői számára**

Az OTP Fáy Alapítvány (a továbbiakban: Alapítvány) célja a jövőtudatos gondolkodás, ezen belül kiemelten a pénzügyi kompetenciák fejlesztése a fiatalok körében. A pénzügyi tudatosság erősítése, a gazdasági ismeretek bővítése mellett karriertervezés, fenntarthatóság témákban, valamint a sikeres élethez fontos szociális kompetenciák területén is nyújt képzéseket általános és középiskolások, egyetemisták, illetve fiatal felnőttek számára. Ismeretterjesztő aktivitásain keresztül célja felhívni a társadalom szélesebb rétegeinek is a figyelmét a pénzügyi tudatosság fontosságára.

Az Alapítvány a 2025/2026. tanév első félévében „ZOOMolj a jövő(d)re!” elnevezéssel nyereményjátékot (a továbbiakban: Játék) szervez a magyarországi alapfokú és középfokú oktatási intézmények, valamint szakképzési centrumok 2-12. évfolyamos osztályai számára annak érdekében, hogy minél több diák gazdagodhasson hasznos pénzügyi-gazdasági ismeretekkel az élő stream előadásokon keresztül.

Az Alapítvány mint Adatkezelő ezúton tájékoztatja a Játékban érintetteket az általa kezelt személyes adatokról, a személyes adatok kezelése körében követett szabályokról és gyakorlatról, valamint az érintettek jogai gyakorlásának módjáról és lehetőségeiről.

Az Adatkezelő kiemelt figyelmet fordít arra, hogy az általa kezelt személyes adatokat a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló általános adatvédelmi rendelet, az Európai Parlament és a Tanács (EU) 2016/679 rendelete (GDPR), valamint az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően kezelje.

# 1. Az adatkezelő meghatározása

**OTP Fáy Alapítvány**

székhely és levelezési cím: 1068 Budapest, Benczúr u. 26.

nyilvántartási szám: 01-01-0003024

adószám: 18014008-1-42

e-mail-cím: info@otpfay.hu

# Az OTP Fáy Alapítvány adatvédelmi tisztviselőjének elérhetősége:

postai cím: 1068 Budapest, Benczúr utca 26.

e-mail: adatvedelem@otpfay.hu

# 2. Az adattovábbítás címzettje

Az Alapítvány az élő stream előadásokat Zoom platformon teszi elérhetővé, melyre a tanulók osztályként, csoportosan jelentkeznek be az Alapítvány által az őket képviselő pedagógus részére biztosított elérési link segítségével. A **Zoom Video Communications, Inc.** (55 Almaden Boulevard, Suite 600, San Jose, CA 95113; e-mail: educationalprivacy@zoom.us) az alábbi linken elérhető adatvédelmi tájékoztatójában foglaltak szerint önálló adatkezelőként vesz részt a stream előadások lebonyolításában:<https://explore.zoom.us/en/schools-privacy-statement>; <https://explore.zoom.us/en/privacy/>

# 3. Az adatkezelés folyamatának bemutatása

Az Alapítvány által meghirdetett Játékban való részvétel ingyenes, de regisztrációhoz kötött. A Játékra az érdeklődő osztályok önkéntesen tudnak jelentkezni az őket képviselő pedagógus révén, a pedagógus által a [ZOOMolj a jövődre\_2025 | Fáy Digitális Portál](https://digitalisoktatas.otpfayalapitvany.hu/zoomolj-a-jovodre-2025/) oldalon elérhető Jelentkezési űrlap elektronikus kitöltésével és beküldésével (a pedagógus tehát egyénileg, de egy vagy több osztályt képviselve regisztrál; több osztály képviselete esetén külön-külön regisztrálja az osztályokat).

Adatkezelő a Játék eredményéről, a nyertesekről honlapján és/vagy közösségi felületein értesíti a résztvevőket.

A nyertes osztályoknak járó pénznyeremény biztosításáról, cél szerinti felhasználásáról és elszámolásának feltételeiről az Alapítvánnyal kötendő támogatási szerződés rendelkezik. A szerződéses adatok kezelésére külön Adatkezelési tájékoztató vonatkozik, mely a <https://www.otpfayalapitvany.hu/web/aloldal/adatvedelem> oldalon érhető el **(Az OTP Fáy András Alapítvány adatkezelési tájékoztatója az Alapítvánnyal szerződést kötő felek részére).**

# 4. A kezelt adatok köre

Az Adatkezelő a Játékban való részvétellel kapcsolatban az osztályt mint résztvevőt képviselő pedagógus alábbi személyes adatait kezeli:

1. pedagógus neve
2. pedagógus e-mail-címe
3. pedagógus telefonszáma
4. a pedagógust foglalkoztató magyarországi alapfokú és/vagy középfokú oktatási intézmény, szakképzési centrum neve
5. település neve, ahol az intézmény működik
6. a részt vevő – pedagógus által képviselt – osztály megjelölése évfolyam és jel megadásával
7. az osztály létszáma
8. az osztály által választott 1 db stream előadás megnevezése

# 5. Az adatkezelés célja

Adatkezelő a 4. cím 1-8. pontjában felsorolt adatokat a Játék szervezése, a résztvevők körének megállapítása, a Játék lebonyolítása, a résztvevőkkel való kapcsolattartás, a nyertes osztályok kiválasztása, értesítése, a Játék megvalósításának dokumentálása céljából kezeli.

# 6. Az adatkezelés jogalapja

A 4. cím 1-8. pontjábanfelsorolt adatok esetébena GDPR 6. cikk (1) bekezdés a) pontja alapján az adatok kezelésének és közzétételének jogalapja az érintett hozzájárulása.

A hozzájárulás bármikor visszavonható az Alapítvány mint adatkezelő részére – a 1068 Budapest, Benczúr utca 26. címre vagy a leiratkozas@otpfay.hu e-mail-címre küldött üzenetben azzal, hogy az nem érinti a visszavonás előtt, a hozzájárulás alapján végrehajtott adatkezelés, közzététel jogszerűségét.

# 7. Az adatkezelés időtartama

Adatkezelő a 4. cím 1-8. pontjában felsorolt adatokat

* a Játék nyertes osztályait képviselő pedagógusok esetében a nyereménnyel való elszámolási határidőt követő év, azaz 2027. év május 31. napjáig,
* a Játék nem nyertes osztályait képviselő pedagógusok esetében a Játék sorsolását követő hónap végéig, azaz 2026. március 30. napjáig

kezeli.

# 8. Az adatkezelés elvei

8.1. Az Adatkezelő a személyes adatokat a jogszabályokkal összhangban kezeli, különös figyelemmel a GDPR, az információs önrendelkezési jogról és az információszabadságról szóló 2011. évi CXII. törvény (Infotv.) valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény (Ektv.) előírásaira.

8.2. Az adatkezelő megfelelő intézkedéseket tesz annak biztosítása érdekében, hogy

* + 1. az Érintettekre vonatkozó személyes adatokat mindenkor jogszerűen és tisztességesen és megfelelő jogalapon kezelje (jogszerűség, tisztességes eljárás és átláthatóság);
		2. az adatokat csak meghatározott, egyértelmű és jogszerű célból gyűjtse, és azokat ne kezelje ezekkel a célokkal össze nem egyeztethető módon;
		3. az adatkezelés céljai szempontjából megfelelő, releváns, és a szükséges adatkörre korlátozódjon (adattakarékosság);
		4. az adatok mindenkor pontosak és szükség esetén naprakészek legyenek; lehetőség szerint a pontatlan személyes adatokat haladéktalanul töröljék vagy helyesbítsék (pontosság);
		5. az adatokat olyan formában tárolja, amely az Érintettek azonosítását csak a személyes adatok kezelése céljainak eléréséhez szükséges ideig teszi lehetővé; a személyes adatok ennél hosszabb ideig történő tárolására csak statisztikai célból kerüljön sor, megfelelő technikai és szervezési intézkedések végrehajtása mellett (korlátozott tárolhatóság).

8.3. Az adatkezelő továbbá az adatokat oly módon kezeli, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve (integritás és bizalmas jelleg).

# 9. Adatbiztonsági intézkedések

Az Adatkezelő az általa kezelt személyes adatok biztonsága érdekében megteszi azokat a kockázatarányos technikai és szervezési intézkedéseket és kialakítja azokat az eljárási szabályokat, amelyek a GDPR-ban foglaltak érvényre juttatásához szükségesek. Az Adatkezelő az adatokat megfelelő intézkedésekkel védi a véletlen vagy jogellenes megsemmisítés, elvesztés, megváltoztatás, sérülés, jogosulatlan nyilvánosságra hozatal vagy az azokhoz való jogosulatlan hozzáférés és minden egyéb adatvédelmi incidens ellen. Az Adatkezelő az adatokat digitális formában az Alapítvány biztonságos file szerverein, papír alapon kóddal nyitható irodákban, kulccsal zárható szekrényekben tárolja. Az adatokhoz kizárólag az Alapítvány azon munkavállalói férhetnek hozzá, akiknek munkaköri feladatai ellátásához ez elengedhetetlenül szükséges.

# 10. Az érintettek adatkezeléssel kapcsolatos jogai és jogorvoslati lehetőségei

Az Adatkezelő az érintettek részére a fent megadott elérhetőségeken ad tájékoztatást az általa kezelt személyes adatokról, az érintetti jogokról, és azon keresztül kérhető az Adatkezelő adatkezelésekkel kapcsolatos intézkedése. Az Adatkezelő minden elvárható intézkedést megtesz annak érdekében, hogy elősegítse az érintett jogainak gyakorlását.

Az érintett jogosult arra, hogy

1. személyes adatai tekintetében az Alapítványtól, mint Adatkezelőtől **tájékoztatást kapjon** arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és az adatkezeléssel kapcsolatos információhoz (pl. adatkezelés célja, jogalapja, időtartama, a kezelt adatok kategóriái, az esetleges adattovábbítás részletei) hozzáférést kapjon.
2. pontatlan személyes adatai **helyesbítését**, hiányos személyes adatai kiegészítését kérje.
3. bizonyos keretek között **kezelt adatai törlését kérje**, ha például azok kezelése már nem szükséges azon célból, amelyre azokat az Adatkezelő gyűjtötte, vagy az érintett az adatkezeléshez való hozzájárulását már visszavonta. Az érintett abban az esetben is jogosult kérni személyes adatai törlését, amennyiben sikerrel tiltakozott személyes adatai kezelése ellen (lásd alább), amennyiben az Adatkezelő az adatokat jogellenesen kezelte, vagy amennyiben az Adatkezelő köteles személyes adatait törölni. Az Adatkezelő bizonyos esetekben jogosult megtagadni a törlési kérelem teljesítését, melyről az érintett megfelelően tájékoztatásra kerül.
4. **személyes adatai kezelése ellen tiltakozzon**, ha az adatkezelés jogalapja az Adatkezelő, vagy harmadik fél jogos érdeke, és az Érintett azért tiltakozik az adatkezelés ellen, mert úgy véli, hogy jogai, jogos érdekei, alapvető szabadságai elsőbbséget élveznek az Adatkezelő vagy harmadik személy jogos érdekével szemben. Az Érintett abban az esetben is tiltakozhat, ha személyes adatait az Adatkezelő közvetlen üzletszerzés, piackutatás, vagy profilalkotás céljából kezeli.
5. **adatai kezelésének korlátozását** kérje bizonyos esetekben, ha pl. az adatkezelés jogellenes, és az érintett ellenzi az adatok törlését, ha az érintett vitatja a személyes adatok pontosságát, a korlátozás arra az időtartamra vonatkozik, amely lehetővé teszi az adatok pontosítását.
6. a rá vonatkozó, az Adatkezelő által hozzájárulása alapján kezelt adatokat tagolt, széles körben használt, géppel olvasható formátumban megkapja vagy kérheti azok másik Adatkezelőnek történő továbbítását is (**adathordozhatóság**).

Az Adatkezelő **késedelem nélkül, de legkésőbb a kérelem beérkezésétől számított egy hónapon belül,** tömör, átlátható, érthető és könnyen hozzáférhető formában, világosan és közérthetően megfogalmazva, írásban vagy más módon – az érintett kérésére, személyazonosságának igazolását követően szóban – ad tájékoztatást. A tájékoztatás ingyenes, azonban, ha az érintett kérelme egyértelműen megalapozatlan vagy – különösen ismétlődő jellege miatt – túlzó, az Adatkezelő a tájékoztatásért alkalmanként 3.000,- Ft, azaz Háromezer forint összegű díjat állapíthat meg a GDPR 12. cikk (5) bekezdés a) pontja alapján.

**Az érintettnek jogai sérelme esetén** célszerű egyeztetést kezdeményeznie az Adatkezelővel, és amennyiben ez nem vezet eredményre, vagy az érintett ezt nem kívánja, jogosult **a Nemzeti Adatvédelmi és Információszabadság Hatóságnál** (székhely: 1055 Budapest, Falk Miksa utca 9-11., honlap: [www.naih.hu](http://www.naih.hu), a továbbiakban: NAIH) **bejelentést/panaszt tenni**, vagy – az érintett választása szerint – az érintett lakóhelye/tartózkodási helye szerinti **törvényszék előtt pert indítani.**

**A NAIH elérhetőségei:** székhely: 1055 Budapest, Falk Miksa utca 9-11.; levelezési cím: 1374 Budapest, Pf. 603.; telefonszám: +36 1 391 1400; E-mail: ugyfelszolgalat@naih.hu

Az Adatkezelő fenntartja magának a jogot, hogy jelen adatkezelési tájékoztatót egyoldalúan módosítsa azzal, hogy a módosításokat a[ZOOMolj a jövődre\_2025 | Fáy Digitális Portál](https://digitalisoktatas.otpfayalapitvany.hu/zoomolj-a-jovodre-2025/) illetve a <https://www.otpfayalapitvany.hu/web/aloldal/adatvedelem> oldalon teszi közzé.

**Amennyiben a személyes adatok kezelésével kapcsolatban további kérdése merülne fel, a fenti elérhetőségeken léphet kapcsolatba az Adatkezelővel.**

Budapest, 2025. szeptember 10.

OTP Fáy Alapítvány